Ау лексикографие IофшIагъэ инхэм афэхъурэ щыкIагъэхэм афэдэхэм «Адыгэ-урыс гущыIалъэми» ащикIухьан ылъэкIыгъэп. А щыкIагъэр Къумэхэ Мухьадинэ купитIоу егощы. Апэрэ купым хилъытэхэрэр зэпхыгъэхэр «адыгэ лексикографием икъызэхэфын теорие лъапсэу иIэр ары. ГущыIэм пае, сыд фэдэ гущыIэха ыкIи гущыIэ шъуашэха гущыIалъэм дэгъэхьагъэнхэ фае занэхэр? Сыда гущыIэ зэхэлъкIэ ыкIи гущыIэзэгъусэкIэ плъытэщтыр? Ахэри, нэмыкIрэ лексикографие IофшIэнхэри Адыгеимрэ Къэбэртаемрэ гущыIалъэхэу ащызэхагъэуцохэрэм щыкIагъэу къафэнэжьых. А Iофыгъо пстэухэри мы гущыIалъэми зэшIохыгъэ щыхъугъэхэп» (Кумахов, 1976: 130).